Costa-Gavras

Costa-Gavras (nombre artistico de Constantinos Gavras (Κωνσταντίνος Γαβράς en idioma griego y alfabeto griego), naixito d'Iraia en o reino de Grecia (que hue fa parte de Gortynia, en Arcadia, Peloponiso, Grecia) o 12 de febrero de 1933, ye un destacato director cinematografico, guionista y productor cinematografico griego (encara que naturalizato ciudadán francés), activo en o cine francés y en o cine internacional dende meyatos d'os anyos 1950 y con cuantos premios recibitos mientres a suya carrera cinematografica.

D'entre a suya filmografía, se puet mencionar as suyas direccions en bellas cintas como Z (1969, con Jean-Louis Trintignant, Yves Montand, Irene Papas y Jacques Perrin), L'Aveu (1970, con Yves Montand, Simone Signoret y Gabriele Ferzetti), État de Siège (1972, con Yves Montand, Renato Salvatori y O.E. Hasse), Missing (1982, con Jack Lemmon, Sissy Spacek, Melanie Mayron, John Shea y Janice Rule), Betrayed (1988, con Debra Winger, Tom Berenger, John Heard y John Mahoney), Music Box (1989, con Jessica Lange, Armin Mueller-Stahl y Frederic Forrest), Mad City (1997, con Dustin Hoffman y John Travolta), Amen. (2002, con Ulrich Tukur, Mathieu Kassovitz, Ion Caramitru y Marcel Iureş), u Eden à l'ouest (2009, con Riccardo Scamarcio y Ulrich Tukur).

 Se veiga tamién 
 Cintas dirichidas por Costa-Gavras.

 Vinclos externos 

  Costa-Gavras en Internet Movie Database.
  Costa-Gavras en AllRovi.

Categoría:Directors cinematograficos de Francia
Categoría:Directors cinematograficos de Grecia
Categoría:Guionistas de Francia
Categoría:Guionistas de Grecia
Categoría:Naixius d'o Peloponiso
Categoría:Productors cinematograficos de Francia
Categoría:Productors cinematograficos de Grecia
Categoría:1933 (naixencias)